د پروان ولایت د افغانی سرې میاشتې نماینده ګۍ ریاست اول نمبراو دوهم نمبر ګرځنده روغتیایی ټیمونو د کوه صافی اوغوربند ولسوالیو اړمنو، بې وزلو او هغو وګړو ته روغتیایی خدمات وړاندې کوی چې روغتیایی کلینیکونو ته لاسرسی نه لری. د پروان ولایت د افغانی سرې میاشتې نماینده ګۍ ریاست اول نمبر او دوهم نمبر ګرځنده روغتیایی ټیمونه دیاد ولایت کوه صافی او دغوربــــند ولسوالیو په هغو کلیو او ساحو کې په وړیا ډول د هغو خلکو روغتیا پالنه کوی چې خلک یې د ډېرو ستونزو سره مخ دی او د اقتصادی ستونزو او بې وزلۍ له امله نشی کولی په لرې واټن کې پرتو روغتیایی مراکزو ته لاسرسی ولری. نوموړو ګرځنده روغتیایی ټیمونو د تېرو درې اونیو په ترڅ کې د کوه صافی ولسوالۍاړوند علی خواجه بالا، علی خواجه پاین، جرغاتی زیارت ،حسن زی،کاریزګی،شاوو، اود سیاګرد ولسوالۍ په ورناو، چینار،جوزار ،اومومین خیلو ، رحیمان په کلیو کې د(1075)ناروغانومعاینات (OPD) ترسره او په وړیا توګه یې دوا ورکړې او (1115) ناروغانو ته یې په انفرادی او ګروپی شکل روغتیایی معلومات هم وړاندې کړی. همدارنګه د ټیم قابلې ډاکټرې 75 تنه MCH ناروغان معاینه او(22)ماشومانو ته یې د خوار ځواکۍ ( سوء تغذیه) معاینات ترسره کړی او سوء تغذی ماشومانو ته تغذی مواد هم ورکړې دی. او 220 تنوته ته یې دکرونا روغتیایی معلومات ورکړی.او 100تنه زخمیان یې پانسمان کړی. او100تنوته یې واکسین کړی دی. *د پروان ولایت د افغانی سرې میاشتې نماینده ګۍ ریاست د نشراتو مدیریت*